Скопје, 19.06.2020

Почитувани,

Би сакале да дадеме коментар по однос на идентификуваниот проблем од страна на членка на МАСИТ во врска со Предлог – Законот за управување со батерии и акумулатори и отпадни батерии и акумулатори, а со цел истиот да се допрецизира и појасни неговата апликабилност и за компаниите кои имаат само assembling процес во Република Северна Македонија.

Имено, обврските кои се утврдени во Предлог Законот во врска со член 11 (регистрација на производител), член 13 (означување на батерии), член 35 (надоместок со управување на отпадни батерии), односно забраните за увоз дефинирани во член 16, НЕ СЕ ПРИМЕНЛИВИ во случајот на производство на батериски пакувања кои се исклучиво наменети за извоз или поточно кажано батериски пакувања кои се произведени во Република Северна Македонија со увезени делови и не се наменети за македонскиот пазар.

Нашиот предлог е дополнување за појаснување на законот во засебен член или во делот на преодни, завршни одредби, со што јасно ќе се посочи дека членовите кои ви ги посочив погоре не се однесуваат при производство на батериски пакувања кои се исклучиво наменети за извоз.

Поради настанатата ситуација со КОВИД 19, ова писмо Ви го доставуваме во електронска форма. Исто така, би Ве замолил ова писмо доставено до Вас да го земете како формално писмо и предлог доставен од страна на Стопанска комора за информатички и комуникациски технологии – МАСИТ.

Со почит,

Анита Никова

Извршен директор на МАСИТ